花间四友东坡梦・收江南
作者：吴昌龄
朝代：元

paragraphs: 呀！这的是主人情重出红妆，怎做得司空见惯只寻常？不由你不坐中狂客恼柔肠。
一句句对当，一句句对当，总不离一曲［满庭芳］。
(东坡云)佛印从来多调笑，到被花枝夸俊俏。
(正末云)高烧银烛照红妆，灯光不把自身照。
(东坡云)果然是真僧，问他不倒。
苏轼从今忏悔，情愿拜为佛家弟子。
(正末云)学士请尊重。
(行者云)上告我师和尚，行者特来问禅。
(正末云)速道。
(行者云)搂住牡丹，胜坐莲台。
师父咳嗽，徒弟便来。
(正末云)痴迷性改，分毫不来。
色即是空，空即是色。
(唱)。